
Proomium. 


Responsurus  legi  academicae ,  quae  cuique, 
antequam  Laurea  Coctoris  ornaretur,  quid- 
quam  publicae  disquisitioni  submittere  com¬ 
mendat,  ex  vasto  medicinae  campo  anoma¬ 
lias  menstruorum  selegi,  quorum  sympto¬ 
mata  et  curandi  modos  breviter  et  ingenere 
tibi,  benevole  lector,  offero. 

Admodum  pauca,  imperfecta  et  manca 
tibi  trado,  ast  consideres,  quaeso,  me  ad¬ 
huc  tironem  in  medicina ,  in  pertractando 
hocce  themate  sat  magnis  premi  difficulta¬ 
tibus,  nec  non  admodum  breve  tempus,  quo 
id  peragere  jussus  fueram. 

Suscipe  igitur  hoc  primum  in  scientia 
medica  tractamen  meum  animo  benevolo 
ac  fave. 

Auctori. 

Ile  menstruatione  in  genere. 


§'  i, 

J^Senstruationis  nomine  illa  secretio  cruenta  e  genitalibus 
muliebribus  venit  ,  quae  utero  et  reliquis  partibus  mulieris 
ad  certum  perfectionis  gradum  evolutis ,  debitaque  energia 
provisis ,  certis  periodis  recurrens  in  statu  normali  et  haud 
gravido  a  pubertatis  tempore  ad  senectutis  usque  initia  per¬ 
durat»  Jure  hic  fluxus  inter  praerogativas  humani  generis 
habetur,  licet  multi  auctorum  eandem  secretionem  et  in  bes¬ 
tiis  observasse,  affirment,  quoniam  constet,  quod,  qui  in 
bestiis  multis  occurrit  similis  fluxus  cruentus,  omni  ordine 
sit  destitutus ,  pruritus  tempore  tantummodo  adpareat,  ideo 
nullatenus  pro  catameniis  declarari  posset* 

§.  2. 

Tempus,  quo  prima  vice  comparet  fluxus  menstruus 
sicuti,  quo  penitus  disparet,  multum  variare  solet 5  nostris 
in  regionibus,  sub  coelo  temperato,  anno  decimo  tertio ,  de¬ 
cimo  quarto  aut  quinto  puellae  prima  vice  menstruare  so¬ 
lent  5  citius  id  contingit  in  calidis  regionibus,  tardius  in 
frigidis,  in  puellis  vitam  sedentariam,  otiosam  agentibus 5 
sunt  tamen  multae  causae,  inferius  enumerandae,  quae  flu¬ 
xum  menstruum  nunc  accelerant,  nunc  retardant* 

§*  3. 

Mulieres  sanae  inter  annum  quadragesimum  quintum  et 
quinquagesimum  plerumque  steriles  fiunt,  quo  tempore 

rnenses  simul  deficere  solent,  imminuuntur  nempe  in  aliis 
sensim  sensimque ,  donec  penitus  sileant  $  in  aliis  vero  mu¬ 
cosa  evadit  secretio,  cruenta,  per  plures  menses  suspensa, 
quae  dein  iterum  redit,  donec  praegressa  nonnunquam  lar¬ 
giore  haemorrhagia  penitus  sufferatur.  In  genere  autem  eo 
diutius  fluunt  menstrua ,  quo  serius  ingruere  et  vice  versa. 
In  gravidis  purgatio  menstrua  plurimum  silere  solet,  nec 
tamen  id  semper  contingit  5  sic  et  lactantes  foeminae  plerum¬ 
que  mensibus  destituuntur  3  sunt  tamen  aliae,  quae  plethora 
aut  robusta  constitutione  gaudent,  aut  e  contrario,  in  qui¬ 
bus  sensibilitas ,  debilitas  aut  laxitas  praevalet,  'quae  tum 
temporis  quoque  mensibus  salutantur. 

Relictis  phaenomenis  introitum  fluxus  menstrui  praece¬ 
dentibus,  illumque  concomitantibus,  omissis  opinionibus  va¬ 
riis  ,  unde  promanat  sanguis  menstruus  et  hypothesibus 
multis  de  ejus  causis,  de  natura  et  qualitate  sanguinis  men¬ 
strui,  hic  solummodo  mensium  anomalias  perscrutari 
tentabo. 

§.  4. 

Quodsi  organismus  muliebris  ad  certum  usque  gradum 
evolutus  est,  fluxus  menstruus,  uti  supra  jam  monui,  in 
lucem  venit,  quapropter  fluxum  menstruum  tantummodo 
phaenomenon  externum  processus  vitalis  in  |toto  organis¬ 
mo,  praeprimis  vero  in  utero,  qui  sui  perfectionem  atti¬ 
git,  vigentis  esse  nullus  haesitabit.  Quum  igitur  fluxum 
menstruum  quoad  periodum  suam ,  quoad  quantitatem  et 
qualitatem  contemplemur,  ejusque  praematurum  ingressum 
aut  serotinum,  ejus  retentionem,  supressionem  etc.  qua 
morbos  statuemus,  ’ad  organismi  totius  processum  vitalem 
ejusque  praeprimis  in  organis  genitalibus  vigorem  respicia- 
mus  necesse  est,  quoniam  neglecto  aut  praetermisso  hoc 
respectu  nec  vera,  nec  firma  diagnosis,  nec  therapia  con¬ 
grua  ,  imo  saepe  saepius  perversum  induci  tractamen 

Divisio  anomaliarum  menstruationis* 

§.  5. 

Dividi  possunt  anomaliae  seu  morbi  menstruorum  in  il¬ 
los  1.  sub  evolutione,  2.  sub  decursu  et  3*  tandem  sub  ces¬ 
satione. 

Primo  ordini  inserenda  putavi :  a)  menstrua  serotina,  b) 
menstrua  praematura. 

Secundo:  a)  menstrua  retenta,  b)  menstrua  suppressa, 
c)  menstrua  parca ,  d)  menstrua  largiora  seu  profusa ,  e) 
menstrua  dolorifica ,  difficilia ,  f)  menstrua ,  quae  alio  com¬ 
parent  loco  (vicaria). 

Sub  .  tertio  tandem  ordine  perlustrare  conabor  tristes 
omnes  sequelas  et  vitae  incommoda,  quae  ex  cessatione 
menstruorum  nonnunquam  prodeunt,  quibus  qualitates  san¬ 
guinis  menstrui  abnormes  et  ultimo  tandem  fluorem  album 
benignum  (blenorrhoeam)  adnexi. 

Menstrua  serotina. 

§*  6. 

Jam  supra  commemoravi,  introitum  pubertatis  nulli 
certo  adstringi  aetatis  anno,  sed  a  multis  dependere  circum¬ 
stantiis,  tam  externis  quam  internis.  Eminent  inter  has  prae¬ 
cipue:  clima,  vivendi  ratio,  consuetudo,  temperamentum  et 
constitutio,  quibus  fit,  ut  nunc  citius,  nunc  serius  menstrua 
adpareant.  Plurimum  vero  scire  interest,  an  menstrua  sero¬ 
tina  pro  morbosis  adfectionibus,  an  pro  retardatione  naturali 
habenda  sint. 

Dicuntur  igitur  menstrua  serotina,  si  qua  adfectiones 
morbosae  declarantur,  illae,  quae  quamquam  corporis  evolutio 
in  virgine ,  temperamentum ,  clima  et  victus  ratio  ea  jam 
expostulent,  quamquam  molimina  menstrua  vera  et  signa  pu¬ 
bertatis  conspicua  adsint ,  tamen  non  ?adparent.  Annunciari 
vero  solent  haec  molimina  saepe  saepius  intrantibus  dolori- 

bus  sacralibus  et  lumbalibus,  periodica  inflatione  abdominis, 
evolutione  vel  tensione  dolorifica  mammarum. 

Prodeunt  quando  prima  menstrua  vigesimo  anno  et 
adhuc  tardius,  imo  raro  habentur  exempla,  quod  nunquam 
per  totam  vitam  comparuerint. 

§♦  7. 

Momenta  ?  quibus  menstrua  serotina  causantur,  admo¬ 
dum  multa  eaque  diversa  inveniuntur*  Summam  inter  haec 
attentionem  expostulant : 

1. f  Alienatio  peculiaris  formae  corporis  muliebris  a 
typo  sexuali  normali,  inclinatio  nimirum  ad  corporis  viri¬ 
lis  formam ,  dum  caeterum  organa  genitalia  secundum  nor¬ 
mam  formata  sint.  Haec  individua  (Viragines)  corpore  ma¬ 
jore,  longiore  et  latiore  pectore,  facie  elongata,  lineamen¬ 
tis  ejus  magis  virilibus ,  pilis  in  labio  superiore  uberius 
crescentibus ,  formatione  ossium  firmiore,  abdomine  magis 
planato,  pelvi  angustiore  instructa  sunt.  In  regula  apud 
illas  functio  organorum  genitalium  serius  evolvitur,  et  anno 
decimo  octavo  aut  vigesimo  prima  vice  menstruis  salutan¬ 
tur,  quae  saepe  saepius  nonnisi  summis  sub  doloribus  in 
conspectum  veniunt* 

2.  Plethora  universalis,  quae  phaenomenis  sat  notis 
palam  fit.  Animadvertitur  ut  plurimum  haec  constitutio  ple- 
thorica  in  incolis  ruris  fortibus ,  sed  et  urbium  puellae  ta¬ 
les  inveniuntur* 

3.  Debilitas  systematis  uterini  topica,  quae  laxitate  genita¬ 
lium  ex -et  internorum,  temperatura  horum  imminuta,  sti¬ 
mulo  sexuali  deficiente,  imo  et  atonia  organorum  urinalium  et 
intestinorum  crassorum  sese  manifestat. 

4.  Vita  sedentaria,  circuitum  humorum  in  visceribus 
abdominalibus  impediens,  aer  impurus,  humidus,  victus  ad¬ 
modum  frugalis  aut  parcus  aut  depravatus,  animi  pathe- 
mata,  varia  metus,  tristitia,  amor  infelix,  vita  curis  depres¬ 
sa  ,  quibus  omnibus ,  etsi  natura  expostuletur  evolutio  pu¬ 
bertalis,  tamen  recto  tempore  necessaria  reproductio  et  for- 

matio  tum  totius  corporis,  tum  organorum  genitalium  prae¬ 
peditur* 

5*  Irritationes  locales,  materiales  et  morbi  universales, 
quibus  evolutio  functionis  uterinae  praepeditur*  Spectant 
huc:  vermes,  diathesis  scrophulosa,  infarctus  viscerum  ab¬ 
dominalium,  tumores  glandularum  meseraicarum ,  dyscra- 
siae  variae  imprimis  psorica  et  syphilitica,  ulcera  etc* 

6.  Tandem  atresia  oris  uterini  aut  vaginae  per  hyment 
Suspicari  potest  haec  atresia  statirn  ab  initio,  imprimis  in 
subjectis  ceterum  sanis,  adparenlibus  omni  quarta  septi¬ 
mana  diris  moliminibus  menstruis ,  intumescente  insimul 
tum  temporis  abdomine,  intrante  sensu  plenitudinis  et  pon¬ 
deris ,  pressionisque  profundae,  quin  fluxus  menstruus  ad- 
pareat,  siquidem  cetera  pubertatis  indicia  non  deliciunt* 


§*  3* 


Prognosis  sub  hac  mensium  anomalia  statuenda  a d ino¬ 
rno  d  um  diversa  est  pro  vario  gradu  et  tempore,  quo  perstat 
morbus,  pro  faciliore  aut  difficiliore  sanabilitate  morborum, 
qui  causam  menstruationis  anomaliae  sistunt,  pro  diversa 
aegrae  constitutione  et  habitu,  pro  diversis  circumstantiis 
externis,  prouti  sanationi  favent  aut  non  favent,  prouti , 
quatenus  ad  morbum  exasperandum  multum  contribuunt, 
amoveri  possunt,  aut  pertinaces  resistunt*  Arctioribus  cir¬ 
cumscribenda  limitibus  prognosis,  si  habitum  invenis,  qui 
multum  a  mulieris  normali  deflectit ,  siquidem  ille  habitus 
causam  fluxus  anomali  sistens,  tolli  nequit,  quoniam,  ad- 
parentibus  quamvis  menstruis ,  irregularem  tamen  perio¬ 
dum  prosequi  amarent*  Id  idem  valet  de  prognosi  menstruo¬ 
rum  serotinorum,  quorum  fontem  morbus  universalis,  ar¬ 
due  sanandus  sistit*  Faustior  evadit  prognosis,  si  causa 
anomaliae  in  vitio  quodam  organisationis,  facile  amovendo 
quaerenda  est,  e.  g.  si  vagina  hyeme  majore  et  firmiore 
clauditur,  quod  organisationis  vitium  cauta  incisione  amo¬ 
vetur. 

Contemplandi  hic  adhuc  veniunt  morbi  et  quidem 
non  adeo  pauci,  qui  menstruis  serotinis  in  lucem  vocari 
possunt*  Quum  menstrua  ipsa  non  adpareant,  sed  solum 
molimina  ad  menstruationem  ,  quae  sensim  sensimque  in- 
tensitate,  increscentia  sat  facile  occasionem  praebent  ad  mor¬ 
bos  animi  proferendos,  ad  vitam  nervorum  mirabili  modo 
mutandam,  quae  vita  mutata  variis  idiosyncrasiis,  spasmis, 
chorea  St.  Viti,  epilepsia,  hysteria,  somnambulismo  sese 
manifestat ,  quaeque  ad  congestiones  versus  organa  nobi¬ 
liora ,  caput,  pulmones,  ventriculum,  ad  haemorrhagias, 
tumores  varios  viscerum  causam  largitur,  hostis  hic,  mi¬ 
tem  primo  faciem  ostendens,  nullo  modo  negligendus,  quum 
insimul  saepe  digestio  et  sanguificatio ,  generalis  reproduc- 
tio  valde  laedatur,  et  chlorosis,  phtisis,  tabes,  hydrops  exo¬ 
riantur,  quibus  omnibus  integritas  vitae  valde  periclitatur. 

S.  9* 

Objecta  eadem,  quae  in  prognosi  statuenda  leges  no¬ 
bis  praescripserant ,  curam  fluxus  menstrui  serotini  quoque 
indicant,  diriguntque. 

Si  igitur  habitus  a  muliebri  deflectens  adest,  evolutio 
functionis,  ex  totius  organismi  evolutionis  procedentis,  vio¬ 
lenta  quadam  impulsione  systematis  uterini  i.  e.  remediis 
emenagogis  nonnisi  in  summum  praecipitari  posset  detri¬ 
mentum. 

Haec  igitur  evolutio  fluxus  menstrui,  quae  naturae 
opus  est,  arte  medica  solummodo  cauto  et  prudente  modo 
adjuvari  potest.  Attingitur  hoc  remediis  tonicis,  amarican¬ 
tibus,  amaro  -  aromaticis ,  pediluviis  tempore,  quo  moli¬ 
mina  intrant,  vespertino  adhibitis,  motu  musculari  in  aere 
libero,  cingulo  molli,  laneo,  regionem  hypogastricam  cir¬ 
cumdante  etc.  Si  habitus  magis  ad  torpidum  accedit,  vi¬ 
num  generosum,  modice  usitatum,  ambulatio  aut  motus 
passivi  Oectio  equo  ,  curru  etc.)  frictiones  in  regione  hy¬ 
pogastrica,  electricitas,  multum  praestabunt.  Praesente  statu 
plethorico,  qui  saepe  saepius  ad  congestiones,  irritationem. 

inflammationem  accedit,  indicatio  intrat,  massam  sanguinis 
imminuendi ,  diluendi ,  relaxandi  fibram ,  et  tum  temporis 
optime  conveniunt  phlebotomia  in  pede  instuta,  pediluvia, 
balnea  vaporosa ,  pulveres  aerophori ,  praeterea  victus  ve¬ 
getabilis,  tartarus  boraxatus,  decoctum  vel  extractum  rad* 
Graminis,  pulvis  rad*  Rubiae  tinctorum,  quotidie  ter  semi- 
drachma,  balnea  tepida.  Nullum  praestantibus  hisce  reme¬ 
diis  effectum ,  tempore  moliminum  hirudines  ad  genitalia, 
cucurbita  cruenta  ad  internam  crurum  faciem  sunt  adhi¬ 
benda.  Si  reproductio  totius  corporis  languet  ex  morbis  prae¬ 
sentibus,  illi  morbi  prius  remediis  sanandi  sunt,  e.  g*  si 
adsunt  scrophulae,  impetigines,  vermes,  etc,  cura  in  has 
cachexias  ab  initio  dirigatur,  dein  vires  digestivae  remediis 
amaricantibus,  Centaureo,  Millefolio ,  Infuso  Quassiae,  Cor¬ 
tice  Peruviano  etc.  quibus  pro  variis  circumstantiis  et  aro¬ 
matica,  aetherea,  addi  possunt,  adjuventur  et  roburentur*  Si 
vitae  genus  abnorme  reproductionis  languentis  causa  est , 
circumstantiae  extermae  emendentur  necesse  est,  vita  seden¬ 
taria  commutetur  cum  motu  musculari  in  aere  libero  et 
sano  ,  victus  sit  digestu  facilis ,  animus ,  si  forsan  pathema- 
tibus  exagitatur,  componatur  etc.  Si  debilitas  systematis  ute¬ 
rini  topica  praesto  est,  praeter  remedia  roborantia,  quae 
processum  universum  adjuvant,  ea  etiam  in  usum  trahan¬ 
tur,  quorum  vis  in  systema  uterinum  fortius  agit*  Perti¬ 
nent  huc  :  Cortex  Cinammomi  ,  Cascarillae ,  in  torpidis  et 
phlegmaticis  individuis  Gummiresinae ,  Gummi  Galba¬ 
num,  Ammoniacum,  Aloe,  Martialia $  ad  alvum  segniorem 
promovendam  infusum  foliorum  Sennae,  radix  Jalappae  etc* 
Ad  remedia  externa  spectant:  inunctiones  cum  remediis 
aromaticis ,  aethereis  in  regione  hypogastrica ,  emplastrum 
aromaticum  huic  regioni  impositum,  electricitas,  galvanis- 
s  mus,  pediluvia  irritantia,  frictiones  ope  spiritus  Serpilli, 
Formicarum  cum  tinctura  Cantharidum  remixti  ad  plantas 
pedum,  semicupia  aromatica,  motus  muscularis  assiduus  in 
aere  libero,  vectio  in  equo  aut  curru  etc.  Debilitate  cum 
exaltata  sensibilitate,  i*  e*  erethismo  praevalente,  ubi  spa- 

stica  contractione  menstrua  retinentur  ,  methodus  paccans 
optimum  praestat  auxilium,*  praecipua  huc  spectantia  re¬ 
media  sunt:  Valeriana,  Assa  foetida,  Castoreum  etc*  Si  vi¬ 
tia  organica  fluxum  retinent,  praeprimis  atresia  oris  ute¬ 
rini  aut  vaginae,  operatio  cauta  instituatur,  necesse  est. 

Menstrua  praematura. 

§.  10. 

Menstrua  dicuntur  praematura,  quae  in  puella  adpa- 
rent,  quamquam  nec  aetas,  nec  corporis  evolutio,  nec 
temperamentum  ,  clima  aut  vitae  genus  id  sibi  expostulent. 
Varia  adducuntur  ab  auctoribus  celleberrimis  exempla  de 
admodum  praematuro  introitu  menstruorum*  Sic  Carus  flu¬ 
xum  sanguineum  e  vagina  infantum  sanorum  primis  vitae 
hebdomadibus  observavit*  Siebold  puellam  sex  annorum  men¬ 
struantem  5  lioller  puellam  in  Helvetia  nono  aetatis  suae 
anno  peperisse,  in  operibus  commemorant,  et  Desormeaux 
exempli  plane  similis,  quod  Parisii  ante  aliquot  annos  ob¬ 
servatum  fuerat,  mentionem  facit, 

§.  11.  ' 

Saepe  dispositionem  haereditariam  hujus  anomaliae  in¬ 
venire  licet,  ita,  ut  omnes  ejusdem  [familiae  puellae  prae¬ 
mature  menstruent.  Plerumque  tamen  menstrua*1  praematura 
indicia  naturae  debilis  et  instinctus  sexualis  fortioris  sunt* 
In  causa  ideo  sunt  omnia ,  quae  organa  genitalia  aut  irri¬ 
tant  ,  aut  vitam  eorum  et  energiam  intendunt,  ut :  nutri¬ 
menta  multum  condita,  aromatica,  potulenta  vinosa,  spiri- 
tuosa,  vermes,  onania,  phantasia  exaltata,  sermo  impudicus, 
picturae  lascivae,  librorum  ejusdem  conditionis  lectio  etc. 
sed  et  morbi  universales,  ut  scrophulosis  etc*  ansam  largiri 
possunt  introitui  menstruorum  praematuro* 

§*  12. 

Prognosis  idcirco  faustior  statui  potest,  quo  minus 
mature  5  quo  minori  quantitate  fluxus  menstruus  adparet, 
quo  magis  totus  jam  evolutus  est  organismus  ,  quo  facilius 
causae  illum  provocantes  abigi  et  enervari  possunt ;  si  ve¬ 
ro  morbus  universalis  ,  e.  g.  morbus  scrophulosus,  anomaliae 
sublatet)  prognosis  nonnisi  arctis  restringenda  est  limitibus* 
Dispendio  enim  humorum  corpus  in  evolutione  sua  retine¬ 
tur)  debilitatur?  provocantur  variae  cachexiae)  nec  non 
raro  ipsa  subsequitur  mors* 

§♦  15* 

In  therapia  facienda  praecipuus  causarum  excitantium  ac 
morborum  principalium  aufferendorum  respectus  habeatur. 
Quare  victus  restringatur  nimis  lautus  ,  aromatibus  condi¬ 
tus  ,  vini,  spirituosorum  omnium  inculcetur  fuga,  irritatio 
a  vermibus  secundum  regulas  tollatur)  onaniae  dedita 
strictiori  curae  psychicae  submittatur)  sic  et  omnis  immagi- 
num  et  objectorum)  cupidinem  incitantium)  fuga  instituatur* 
Si  morbi  e.  g*  scrophulae  in  causa  sunt,  hi  remediis  oppor¬ 
tunis  tractentur.  Sub  ipso  autem  fluxu  videndum ,  ne  reme¬ 
diis  quibusdam  aut  adaugeatur  5  aut  subito  supprimatur  ? 
sed  ut  in  gradu)  quantum  fieri  potest)  minimo  sustineatur 5 
summa  observetur  quies  ,  diaeta  sit  simplex.  Si  vero  nimius 
evaderet  fluxus,  tractamen  inferius  adducendum  contra  illum 
instituatur)  necesse  est. 

Menstrua  retenta* 

§.  n 

Audiunt  menstrua  retenta,  quae  ubi  periodis  praece¬ 
dentibus  recte  et  normaliter  fluxere,  periodo  nunc  ingruente 
non  adparent,  quin  graviditas,  puerperium  aut  lactatio  sub¬ 
sint.  Subjecta  nonnulla  e  mensibus  emanentibus  longo  satis 

tempore  nihil  effectuum  malorum  experiuntur,  secundaque 
fruuntur  valetudine,  pleraque  tamen  ocyus  aut  serius  varia 
experiuntur  symptomata  morbosa*  Huc  referuntur:  debili¬ 
tatis,  ponderis,  inertiae  membrorum  sensus,  humorum 
congestiones,  indeque  mox  pressio  ac  pondus  in  pelvi,  hy¬ 
pogastrio  et  regione  sacrali,  mox  pectoris  oppressio,  palpita¬ 
tio  cordis,  anxietas,  vertigo,  digestionis  turbae  etc. 

§♦  15. 

Dispositionem  ad  mensium  retentionem  singularem  osten¬ 
dunt  puellae  debiles,  phlegmaticae,  lente  et  imperfecte 
nutritae,  morbo  vel  inedia,  labore  nimio,  humorum  jac¬ 
tura  etc.  fractae. 

Momenta  causae  excitantia  aeque  ac  principales  [diffe¬ 
runt  morbi,  e  quibus  amenorrhoea  immediate  proficiscitur. 
Sunt  autem  isti :  a}  debilitas  universalis  cum  segnitie ,  tor¬ 
pore  et  lenta  sanguinis  erasi,  per  causas  debilitantes  com¬ 
munes,  notas  progenita  5  b)  vel  secretio  in  organis  genitali¬ 
bus  per  febres,  morbos  inflammatorios,  plethoram,  topi- 
camque  vasorum  oppletionem,  vel  per  spasmos  cohibita  $ 
vel  c)  morbi  genitalium  organici ,  aliique ,  ut  atresia  va¬ 
ginae,  hymen  imperforatum ,  orificii  uteri  concretio,  uteri 
retroversio ,  indurationes ,  hydrometra  etc. 

§.  16. 

"  In  prognosi  statuenda  praecipue  morbus,  qui  subest, 
gradus,  extensio,  intensitas,  decursus,  ratio  et  complicatio 
respiciatur  necesse  est.  Longo  temporis  spatio  perstante  ame¬ 
norrhoea  transire  amat  in  morbos  sequentes :  in  debilitatem 
organorum  digerentium,  blenorrhoeam  tractus  intestinalis', 
fluorem  album ,  chlorosim ,  haemorrhoides ,  nonnunquam 
haemathemesim  ,  sub  fine  phtisim  pituitosam,  hydrothora- 
cem,  oedema  pedum,  hydropem,  anasarcam  et  ascitem, 
tandem  in  febrem  hecticam.  Raro  congestiones,  haemor¬ 
rhagiae,  fluxum  menstruum  supplentes,  ex  variis  organis 


et  organismi  partibus  adparent,  alias  autem  tumores  varii 
generis,  exanthemata,  morbi  nervosi,  periodice  intrant. 

§.  17. 

In  therapia ,  morbo  huic  superstruenda ,  primo  causae 
amoveantur  et  saepissime,  remotis  his,  fluxus  menstrualis 
iterum  contingit. 

Si  igitur  debilitas  universalis,  sanguinis  inopia,  chlo- 
rosis  aut  alia  subest  cachexia,  methodo  leniter  stimulante, 
roborante,  simulque  nutriente  succurendum  est  5  morbi  ute¬ 
ri  locales  pro  diversa  indole  diversam  sibi  exposcunt  cu¬ 
ram,  e.  g.  spasmi,  methodum  antispasmodicam,*  inflamma¬ 
tio,  congestiones,  antiphlogisticam.  Quodsi  vero  morbo  ,  qui 
causa  amenorrhoeae  est,  vel  penitus  sublato,  vel  saltem 
mitigato,  fluxus  menstruus  nondum  in  conspectum  venit, 
aut  vero  nimis  parce  et  periodis  admodum  incertis  fluit, 
aut  ubi  in  vasis  organorum  genitalium  insignis  adest  tor¬ 
por,  aut  menstruis  retentis  periculum  timetur,  methodus 
emenagoga  est  adhibenda,  quae  duas  medicamentorum  clas¬ 
ses  ,  nempe  pellentia ,  quae  majorem  sanguinis  copiam  ex 
internis  corporis  partibus  versus  uterum  alliciunt,  et  attra¬ 
hentia,  quae  ex  plagis  externis  sanguinem  in  uterum  diri¬ 
gunt,  amplectitur.  Ultima  remediorum  classis  semper  ma¬ 
gis  periculo  caret,  et  omni  in  casu,  ubi  congestiones  ad 
organa  nobiliora  timendae  forent,  est  praeferenda.  Spectant 
ad  classem  primam:  Aloe,  Myrrha,  Aquae  soteriae,  Borax, 
Ferrum,  Sulphur,  Tinct.  Fulig.,  Mercurius,  Colocynthides, 
Crocus,  Quajacum,  Helleborus,  Galbanum  et  fortissimum 
tandem  remedium,  Sabina.  Ad  alteram:  Pediluvia ,  et  bal¬ 
nea  vaporosa  ad  genitalia,  frictio  crurum,  enemata,  cucur¬ 
bita  ad  internam  faciem  crurum ,  hirudines  ad  genitalia , 
fonticuli  diu  sustentati,  electricitas,  acupunctura. 

Menstrua  suppressa  (M  eno  s  ta  sia). 

’  .  .  §.18. 

Menstrua  dicuntur  suppressa,  quae  modo  fluentia  su¬ 
bito  intercipiuntur,  ita  ut  fluere  .cessent ,  aut  yero ,  quae 
periodo  sequente  non  amplius  adparent,  quia  sub  fluxu 
priori  suppressa  sunt.  Supressionem  mensium  fluentium  re¬ 
pentinam  dolores  intensi,  spasmi,  aliaque  symptomata  nervosa 
vel  febres ,  inflammationes  cum  nisu  in  secretiones  effusio¬ 
nesque  morbosas,  vel  vicariae  sanguinis  congestiones  activae, 
et  harum  effectu  haemorrhagiae  activae ,  consuetim  profusae, 
apoplexia  sanguinea,  paralyses  etc.  excipere  possunt.  < 

§.  19. 

Dispositionem  quamdam  in  suppressionem'  mensium  in^ 
venire  licet  in  individuis  magnopere  sensibilibus  et  in  exah 
tata  sensibilitate  genitalium,  qua  praesente,  causis  excitan¬ 
tibus  facilius  et  intensius  agere  concessum  est.  Quapropter 
subjecta  irritabilia,  debilia  facilius  huic  morbo  succumbunt, 
quam  robusta  et  fortiora. 

Causae  excitantes,  quae  suppressioni  mensium  favent, 
sunt:  refrigerium,  praesertim  pedum,  validi  animi  motus, 
terror,  ira,  moeror,  subitaneum  pariter  gaudium  concu¬ 
tieris,  influxus  spasmos  moventes,  quoad  subjecta  singula 
diversi  5  phlebotomiae  aut  haemorrhagiae  profusae,  citissime 
derivantes,  victus,  pharmaca  acida,  austera,  stiptica  etc. 

§.  20. 

Prognosis  hujus  'anomaliae  menstruationis  admodum 
variat.  In  illius  determinatione  momenta  praecipue  respici¬ 
enda  sunt  sequentia :  1.  An  adsit  menostasia  completa  aut 
incompleta.  2.  An  sit  individuum  plus  minus  sensile,  quum 
experientia  sit  evictum,  suppressionem  fluxus  menstrui  in 
individuis  irritabilibus  causam  saepissime  largiri  morborum 
chronicorum,  tam  molestorum,  quam  vitam  summopere  pe¬ 
riclitantium,  uti  haemoptoes,  hysteriae,  spasmorum  etc. 
5.  Periculum,  quod  inducunt  symptomata  et  morbi,  qui  ex 
congestione  per  menostasiam  inducta  adparent.  4.  Dispositio 
jam  praesens,  per  menostasiam  saepe  saepius  repetitam, 

qua  supra  nominati  morbi  eo  citius  in  conspectum  venire 
solent. 

$.  21. 

Therapiae  indicatio  prima  eo  tendit:  causam  amovere  et 
enervare.  Si  igitur  menostasia  exorta  est  ex  animi  motibus 
fortioribus,  antispasmodica  ordinabis:  Valerianam,  Casto¬ 
reum,  Liquorem  C.  C.  succ. ,  Opium,  Pulv.  Doweri.  Si 
praecesserat  refrigerium  extremitatum  inferiorum  aut  totius 
corporis,  quadrabunt  regimen  calidum,  cataplasmata  aut 
fotus  calidus  siccus  pedum,  genitalium,  interne  diaphore¬ 
tica  etc.  Si  victus  acidus  aut  pharmaca  acida ,  stiptica  in 
causa  sunt ,  absorbentibus  $  et  praesentibus  adhuc  in  ventri¬ 
culo  cruditatibus,  emeticis,  imprimis  Ipecacuanha  opus 
erit. 

Juxta  indicationem  secundam  morbi  antagonistici  et  bi 
quidem  respectu  characteris ,  gradus ,  organi  adfecti  trac¬ 
tandi  veniunt.  Si  igitur  congestiones,  inflammationes,  hae¬ 
morrhagiae  exinde  ortae  characterem  synochae  exhibent, 
methodus  antiphlogistica  in  usum  trahenda  est.  Instituatur 
venaesectio  in  extremitate  inferiore,  adhibeantur  hirudines 
in  interna  crurum  facie.  Internus  usus  Nitri,  Cremor.  Tart. 
Acid.  vegetabilium,  regimen  antiphlogisticum,  eccoprotica 
multum  ad  aufferendum  morbum  contribuent.  Externe  sunt 
indicata:  pediluvia  et  semicupia  tepida,  fomenta  et  cata„ 
plasmata  emollientia.  Si  vero  morbi  secundarii  characterem 
ostendunt  erethismi ,  etiam  hic  depletiones  sanguinis  sed  to¬ 
picae  tantum,  et  in  loco  organi  adfecti,  quantum  fieri  po¬ 
test  ,  vicino  sunt  indicatae.  Ex  remediis  interne  adhibendis 
seligenda ,  quibus  irritabilitas  systematis  sanguiferi  imminui¬ 
tur  et  adfectio  spastica  universalis  componitur ,  ex  his:  Di¬ 
gitalis  purpurea,  Ext.  Hyosc, ,  Opium,  Pulv.  Doweri,  Va¬ 
leriana,  Chamomilla,  imprimis  Castoreum  et  Assa  foetida, 
quibus  actio  expansiva  vasorum  uteri  acceleratur,  tandem  ' 
Ipecacuanha  dosi  refracta,  quae  stimulum  nervis  abdomi¬ 
nalibus  et  systemati  sanguifero  inferens,  actionem  systema- 

tis  arteriosi  et  nervosi  in  organis  remotioribus  moderat  Sed 
et  hoc  in  casu  ad  spasmos  uteri  solvendos,  usus  remediorum 
externorum  multum  laudatur,  et  quidem  derivantium,  pe- 
diluviorum  et  semicupiorum ,  fomentorum ,  cataplasma¬ 
tum  etc. 

Menstrua  parca, 

§.  22. 

Menstrua  parca  ea  nominabis,  si  mulier  sub  fluxu  men¬ 
struo  multo  minorem  sanguinis  quantitatem  perdit,  quam 
mulier  sana,  constitutionis  et  energiae  vitalis  mediocris  per¬ 
dere  solet  Quae  menstrua  serotina  aut  retenta  proferunt 
causae,  etiam  hanc  fluxus  menstrui  anomaliam,  dummodo 
gradu  mitiori  agunt,  in  lucem  provocant  Sic  etiam,  quae 
ad  prognosim  et  therapiam  spectant,  fere  eadem  cum  illis 
sunt,  quae  de  menstruis  serotinis  et  retentis  valent 

Menstrua  largiora,  seu  profusa,  nimia. 

§♦  23* 

Menstrua  largiora  seu  profusa  consistunt  in  eo,  quod 
foemina  plus  sanguinis  sub  periodo  menstruali  excernat, 
quam  femina  sana,  constitutionis  et  energiae  vitalis  medio¬ 
cris  excernere  solet  Arduum  quidem  est,  determinare, 
quando  menstrua  fluant  nimia  5  nam  quantitas  in  uno  altero- 
ve  individuo  admodum  variat.  Tantummodo  igitur  juxta 
effectum ,  ex  fluxu  nimio  prodeuntem  status  hic  anomalicus 
est  determinandus.  Si  igitur  pulsus  debilis,  vel  imo  inter¬ 
mittens,  debilitas  universalis,  frigus  extremitatum,  respiratio 
subtilis,  cardiopalmus  sub  motu,  adpetitus  prostratio,  moe¬ 
ror,  vesperi  oedema  pedum  intrant,  tum  temporis  men¬ 
strua  nimia  dices.  Porro,  quando  menstrua  per  longius 
temporis  spatium  foeto  vel  plures  dies)  perstant  5  quando  sae¬ 
pius,  quam  naturae  convenit,  revertuntur. 

§.  24. 

Quae  fluxum  profusum  provocant  causae  admodum  va¬ 
riae  sunt.  Adnumerantur  illis :  Plethora  universalis,  irritatio 
organorum  genitalium  idiopathica  aut  sympathica  ,  laxitas 
universalis  et  debilitas  fibrae ,  vita  sedentaria  ,  imprimis  in 
individuis  laute  viventibus,  sensibilitas  exaltata,  tam  univer¬ 
salis,  quam  systematis  solummodo  uterini,  coitus  justo  fre- 
quentior,  onania,  puerperia  frequentia,  localis  debilitas 
systematis  uterini,  erasis  sanguinis  scorbutica,  irritamenta 
per  bilem  inducta  ,  metastases,  polypi  etc. 

§.  25. 

Quodsi  fluxus  menstruus  largior  diutius  durat,  aut  sae¬ 
pius  redit,  in  oeconomiam  animalem  nonnisi  male  agat,  ne- 
cesse  est.  Oriuntur  nempe  exinde :  debilitas  universalis,  im¬ 
primis  nervorum,  exinde  profluentes  sequelae:  hysteria , 
spasmi  varii,  cachexiae  et  proclivitas  in  hydropem.  Si  ute¬ 
rus  gravidus  redditur,  tali  modo  major  ad  abortum  exori¬ 
tur  dispositio,  evolvuntur  variae  desorganisationes  in  ejus 
et  ovariorum  substantia ,  et  inde  non  raro  blenorrboea  chro¬ 
nica,  sterilitas  etc.  originem  suam  petunt. 

§.  26. 

Cura,  ut  sub  aliis  menstruorum  anomaliis  causis  adap¬ 
tetur  oportet 5  quare,  si  plethora  universalis  in  causa  est, 
methodus  antipblogistica  in  usum  trahenda  est ,  evitentur 
sedulo  omnia ,  quae  plethorarn  augere  possent ,  ut  cibi  aro¬ 
matici,  stimulantes,  polus  spirituosi  ,  aer  calidus  etc.  imo 
victus  sit  admodum  levis,  fere  totus  vegetabilis  $  instituatur 
pro  casu  necessario  phlebotomia,  adhibeantur?  acida  mine¬ 
ralia  ,  potus  refrigerantes ,  orgasmum  imminuentes  ,  acido 
quodam  vegetabili  remixti,  limonada,  emulsio  amygdalarum 
etc.  Si  subest  irritatio  organorum  genitalium,  remediis  con¬ 
venientibus,  quantum  fieri  potest,  componatur.  Si  vera  la¬ 
xitas  et  debilitas  qua  causa  agnoscitur,  remedia  amara,  ad- 

stringentia,  aromatica  sunt  indicata 5  debilitate  excedente 
martialia.  Sensibilitas  exaltata  exposcit  antispasmodica. 
Scorbutus  therapia  congrua  aufferatur.  Praesertim  vero  irri¬ 
tamenta  per  bilem,  obstructiones  viscerum,  vermes  inducta 
abigantur  necesse  est.  Si  vero  omnia  frustra  diutius  sunt  ad¬ 
hibita,  tunc  summa  verisimilitudine  polypus  suspicari  po¬ 
test,  qui  exploratione  detegitur,  et  operatione  exstinguitur. 

Menstrua  dolorifica,  difficilia. 

§.  27. 

Sunt  individua ,  quae  sub  qualibet  menstruorum  perio¬ 
do ,  multis  gravaminibus ,  uti:  doloribus  colicis,  cephalal¬ 
gia,  vomitu,  odontalgia  ,  vel  altiori  sub  gradu  :  cholera, 
lipothimia,  convulsionibus,  epilepsia,  deliriis,  melancholia, 
mania  et  variis  aliarum  functionum  turbis  vexantur.  Intrant 
hae  turbae  aut  sub  fluxu ,  aut  aliquot  dies  fluxum  prae¬ 
cedunt. 

Causa  proxima  hujus  anomaliae  quaeri  debet  in  sum¬ 
mopere  exaltata  sensibilitate  systematis  uterini  vel  et  syste¬ 
matis  nervorum  totius,  quo  lit,  ut  localis  irritatio  uteri, 
quae  cum  intrante  qualibet  menstruatione  intimum  fovet  ne¬ 
xum  ,  in  spasmum  convertatur,  et  insimul  remotiora  syste¬ 
mata  in  compassionem  trahat.  Causae  remotae  sunt:  localis 
irritatio  et  debilitas  systematis  uterini  per  onaniam,  excessus 
in  venere,  hysteria,  infarctus  intestinorum  abdominalium 
et  iidem  uteri,  vermes,  irritamentum  specificum,  saepe  sae¬ 
pius  latens,  imprimis  syphilis  larvata,  raro  plethora  et  fibra 
rigida. 

§♦  28. 

Prognosis  in  hoc  morbo  modo  fausta,  modo  infausta 
est,  prouti  causa  ammoveri  potest  aut  non  5  nonnunquam 
solummodo  primis  periodis  menstruatio  difficilis  invenitur, 
plenaria  vero  pubertatis  evolutione  peracta  absque  ullo  adhi- 

bito  remedio  per  se  disparent  dolores  variaque  alia  incom¬ 
moda,  et  fluxus  regularis  redditur;  inveniuntur  puellae,  quae 
omni  mense  menstruatione  dolorifica  vexantur;  donec  ma¬ 
trimonium,  et  quidem  foecundum  iniverint,  narrantur  imo 
casus,  ubi  haec  menstruatio  dolorifica  haereditaria  erat; 
nonnunquam  per  totam  vitam  menses  nonnisi  cum  doloribus 
fluunt,  et  sterilitas  inde  evolvitur. 

§.  29. 

Therapia  contra  hanc  anomaliam  multis  premitur 
difficultatitbus.  Necesse  est  primo,  investigentur  causae 
remotae  simulque  aufferantur ,  et  si  remotis  his  ma¬ 
lum  non  devictum  foret,  cura  instituatur  contra  dispo* 
sitionem  tam  localem,  quam  universalem  in  spasmos  et 
debilitatem  systematis  uterini.  Quadrant  hunc  in  finem: 
Assa  foetida,  diu  in  usum  tracta,  Camphora,  Quassia,  Eli- 
xir.  acidum,  balnea  tepida,  postmodum  frigida,  martialia. 
Si  infarctus  viscerum  abdominalium  vel  vasorum  uteri  in 
causa  sunt,  remedia  contra  hos  laudata  in  usum  trahantur. 
Adhibitis  frustra  hisce  remediis  saepius  adhuc  magnetismus, 
qui  in  omnibus  nevrosibus,  intimum  cum  menstruatione 
foventibus  nexum  cum  fructu  adhibetur,  debellando  huic 
malo  par  erit.  Cura  palliativa  consistit  in  methodo  nervos 
et  spasmos  paccante.  Internus  usus  Opii,  optime  adhibiti  in 
emulsione  oleosa,  cataplasmata  cum  herbis  narcoticis  ad  ge¬ 
nitalia  et  regionem  uterinam,  clysmata  emollientia,  semicu- 
pia  tepida  exoptatum  praestabunt  auxilium.  In  individuis 
plethoricis,  praesente  saburra  gastrica,  Opium  erit  commu¬ 
tandum  cum  Extr,  Hyosciami. 

Menstrua  alio  loco  comparentia  (Vicaria}. 

§.  30. 

Nulla  fere  corporis  pars  invenitur,  e  qua  menstruatio  non* 
dum  fuisset  observata;  plurimis  autem  in  casibus  annomalicis 
ex  tractu  inferiore  intestinorum  et  quidem  ex  vasis  haemorr- 

hoidalibus,  e  ventriculo  qua  vomitus  cruentus  et  e  gingiva 
observatur..  Subinde  vasorum  uteri  energiam  supplent:  or¬ 
gana  urinalia  ,  organa  respirationis  ,  adparet  haeinoptoe  , 
epitaxis ,  prorumpit  sudor  cruentus  ,  aut  vulnera  et  ulcera 
periodice  sanguinem  fundunt  ;  sic  etiam  e  mammis  sanguis 
periodice  stillat.  Quandoque  sanguinis  eruptio  per  plura 
simul  fit  loca.  Rarius  aliae  se -et  excretiones  adauctae  flu¬ 
xum  menstruum  supplent,  uti  ptyalismus,  diarrhoea,  urinae 
et  sudoris  se -et  excretio  adaucta.  Menstrua  ipsa  tunc  tempo¬ 
ris  parcius  fluunt  aut  penitus  silent. 

§.  51. 

Causa  proxima  hujus  phaenomeni  admodum  mirabilis 
adhucdum  latet;  quod  autem  attinet  remotas,  quae  in  casu 
quodam  menstruorum  loco  hanc  aut  illam  se  -  et  exeretio- 
nem  vicariam  inducunt,  admodum  diversae  sunt.  Subinde 
una  ex  parte  forma  et  magnitudo  uteri  et  ovariorum  a  nor¬ 
mali  deflectens ,  structurae  et  organisationis  vitia  diversi  ge¬ 
neris,  uti:  indurationes ,  abscessus,  scirrhus,  steatomata  et 
sarcomata,  hydrops  etc.  et  omnia,  quae  nisum  se  -  et  ex¬ 
cernendi  vasorum  uterinorum  modo  directo  aut  indirecto 
impediunt,  hujus  morbi  causam  ferunt;  altera  autem  ex 
parte  energia  aliorum  organorum  abnormiter  excitata  aut 
per  constitutionem  originariam  (hinc  sub  habitu  phtisico 
vicarius  e  pulmonibus  sanguinis  fluxus ,  sub  habitu  hae- 
morrhoidario  haemorrhoides  vicarie  fluentes  observantur)  aut 
per  stimulos  locales.  Tandem  menstruatio  vicaria  non  raro 
provocatur  per  abnormem  rationem  energiae  reproductivae 
inter  organa  genitalia  et  inter  totum  organismum,  praeci¬ 
pue  ,  si  una  causarum  excitantium  accedit. 

§.  52. 

Si  vitia  organica  causam  morbi  sistunt,  admodum 
parva  spes,  menstrua  ad  normam  revocandi  foveri  potest, 
qhae  eo  solum  augetur,  si  menstruorum  turbae  non  adeo 

graves,  constitutio  corporis  fortis  et  circumstantiae  externae 
aegrae  favent  $  in  casu  contrario,  aut  si  eminet  e»  g.  ha¬ 
bitus  phtisicus ,  qui  anomaliis  mensium  admodum  favet, 
prognosis  multo  infaustior  evadit.  Si  energia  universalis  lo¬ 
calem  vasorum  uteri  longe  superat,  morbi  decursus  eo 
pertinacior  erit,  quo  magis  energia  localis  uteri  imminuta 
et  quo  magis  universalis  praevalet.  Prognosis  porro  varia 
erit,  prouti  differt  organon ,  in  quo  secretio  vicaria  contin¬ 
git  ,  pro  varia ,  qua  sanguis  secretus  egreditur  via,  nec  non 
pro  varia,  quae  excernitur,  quantitate. 

Hujus  fluxus  menstrui  a  loco  aberrantis  cura  ante  om¬ 
nia  eo  tendit,  ut  ad  viam  normalem  reducatur 5  quod  ta- 
inen,  ut  praestare  posset  medicus,  non  raro  gravibus  pre¬ 
mitur  difficultatibus,  prae  caeteris  vero  causam  hujus  ano¬ 
maliae  eruere  tentet,  oportet.  Si  in  aliis  organis  praevalens 
invenitur  incitatio,  uti  sub  congestionibus  ad  encephalon, 
ad  pulmones,  ad  vasa  haemorrhoidaria ,  quae  sat  facile  ad 
haemorrhagias  usque  intenduntur,  harum  causas  investi¬ 
gare  et  amovere  debet  medicus.  Si  e.  g.  causa  congestio¬ 
num  ad  pulmones  infarctus  et  tumores  viscerum  abdomina¬ 
lium  sunt,  isti  methodum  solventem  et  evacuantem  eo  magis 
expostulant,  quum  eadem  methodo  organa  genitalia  simul 
incitentur,  si  vero  ex  sanguinis  uberiore  elaboratione  et  ple- 
thora,  aut  si  ex  habitu  apoplectico  prodeunt,  amotis  omni¬ 
bus  stimulis  methodo  antiphlogistica  et  irritatione  aliorum 
organarum  minus  nobilium  antagonistica  optimum  experie¬ 
ris  effectum.  Regimen  simul  ordinetur  egelidum,  amovean¬ 
tur  stragula,  plumis  constructa,  diaeta  ex  vegetabili  con¬ 
stet  victu ,  potulenta  sint  acidula  5  si  stases  adsunt  pulmo¬ 
num ,  serum  lactis  praeprimis  utile  5  propinentur  saepius 
remedia  eccoprotica,  nec  non  raro  venaesectio  in  extremi¬ 
tate  inferiore  instituta,  pediluvia  instante  menstruatione,  aut 
hirudines  ad  perinaeum  summe  salutarem  adferent  effectum. 

Quibus  omnibus  remediis  pro  varia  rerum  conditione  ad¬ 
hibendis  ,  adduntur  topica:  semicupia  tepida,  pediluvia  si- 
napina,  cum  cineribus,  fomenta  tepida ,  cataplasmata  emol¬ 
lientia  ,  frictiones  ete. 

Cessatio  mensium, 

34. 

Tam  superius  commemoravi ,  quod  sub  climate  nostro 
cessatio  mensium  intra  quadragesimum  quintum  et  quinqua¬ 
gesimum  annum  contingere  soleat.  Variat  tamen  hoc  tem- 
pum  sicuti  illud  introitus  juxta  constitutionem  ,  clima ,  vitae 
rationem.  Quo  citius  menses  intravere ,  quo  laboriosior  erat 
vita  mulieris,  quo  frigidius  temperamentum,  tanto  citius 
menstrua  cessant.  Circumstantiis  contrariis  contingentibus, 
serius  disparent.  Duplici  ratione  haec  cessatio  contingit:  vel 
subito  et  una*  vice,  quod  pejus  est,  vel  sensim  decrescendo, 
semel  aut  bis  deficiente  fluxu,  postmodum  iterum  adparen- 
te  et  sic  semper  rarius  redeunte,  donec  penitus  sileat.  Haec 
ratio  cessationis  optima  et  minime  nocua  observatur.  Con¬ 
tingit  in  pluribus  feminis,  quod,  intrante  haemorrhagia 
magna,  fluxus  finiatur.  Raro  in  casu  menstrua,  interdum 
emanentia  ad  sexagesimum  usque  annum  pergunt  et  ultra. 
Observare  concessum  est  in  aliis  aestum  fugacem  cum  su¬ 
doribus  ejusdem  conditionis  vel  exanthemata  varia  quae  sem¬ 
per  in  salutem  aegrarum  convertuntur,  praecursores  sistere 
mensium  cessationis,  Alias  sese  explicat  frigus,  quod  sem¬ 
per  suspicionem  de  congestionibus  et  adfectionibus  interuis 
movet. 

§♦  55.  c.  *'.'r*?jj 

Periodus  haec  semper  maximi  momenti  in  vita  mu¬ 
lieris  haberi  meretur.  Quare  summo  jure  nomine  crisis 
muliebris  vitae  insignitur,  nam  mortalitas  tum  temporis 
semper  est  maxima. 

Effectus  cessationis  sunt  duplices,  Fruunlur  nempe 
exinde  feminae  optima  valetudine,  imo  magis  florent,  quam 
priori  tempore ;  in  aliis  vero  sese  explicant :  congestiones 
ad  encephalon,  pulmones  ventriculum,  haemorrhagiae ,  im- 
I'  primis  vomitus  cruentus,  profluvia  mucosa  et  serosa,  ne- 
vroses  porro  varii  generis,  hysteria,  spasmi,  imprimis  car- 
dialgia;  evolvuntur  sensim  sensirnque  cachexiae  variae,  ar¬ 
thritis  etc. ,  in  conspectum  veniunt  pseudoorganisationes , 
scirrhi,  canceres,  polypi  uteri. 

§*  36. 

*  *  *  |  . 

Therapia,  adparentihus  congestionibus  et  aliis  symp¬ 
tomatibus  morbosis  optimo  cum  successu  jubet  fieri  venae- 
sectionem,  quae  juxta  gradum  plethorae  etiam  his  quolibet 
anno  repetenda  est.  Laudatur  quoque  adplicatio  cruentarum 
cucurbitarum.  Interne  Cremor  Tartari,  aqua  soteria  Said- 
schiitzensis.  Plethora  gradu  majori  perstante,  intrante  metu 
de  metastasibus,  imprimis  scirrhosis  adplicatio  fonticuli  in 
pede  aut  brachio  multum  praestabit*  Sensibilitate  praevalente 
indicatum  est  Elix.  acid.  Diaeta  sit  antiphlogistica  et  exer¬ 
ceatur  corporis  motus. 

•  •  *  '■ ’  ? 

Sanguinis  menstrui  qualitas  abnormis. 

§.  37. 

Sanguis,  qui  fluxu  menstruo  excernitur,  in  statu  mor¬ 
boso  varias  abnormes  ostendit  qualitates j  modo  tenuis  est, 
modo  spissior  et  coagulatus ,  coloris  nunc  laete  rubentis , 
nunc  muco,  pure  aut  ichore  remixtus  profluit.  Fons,  unde 
sanguinis  qualitas  abnormis  prodit,  admodum  varius  est, 
nunc  chylificatio  et  sanguificatio  abnormis  in  vasis  uteri 
aut  aliena  vegetatio,  nunc  [effluxus  sanguinis  secreti  ex 
utero  impeditus,  nunc  aliae  secretiones  abnormes  et  pro¬ 
cessus  morbosi  e.  g*  inflammationes  membranae  mucosae  , 

suppuratio  aut  exulceratio  in  organis  genitalibus  causam 
ferunt, 

Prognosim  et  therapiam  hic  iterum  variam  esse,  ex 
adductis  ahunde  patet. 

Fluor  alhus  (leucorrhoea), 

§.  33. 

Intelligimus  sub  fluore  albo  effluxum  fluidi  mucosi,  aut 
seroso  -  mucosi  tenacis,  ab  initio  inodoris  et  blandi,  tractu 
autem  temporis  acris  et  foetentis ,  nunc  flavescentis ,  nunc 
viridicantis  e  vagina,  imo  ex  utero  absque  ulla  infectione 
syphilitica.  Fluor  albus  ab  initio  et  in  gradu  leviori  aliquot 
dies  ante  menstrua  adparet,  dein  vero  iterum  evanescit, 
gradu  tamen  majori,  et  si  pertinacius  perstat  malum,  flu¬ 
xus  menstruus  magis  mucosus  redditur,  imo  fluore  valde 
adaucto  evanescunt  menses  et  solus  pergit  fluxus  mucosus. 
Saepius  absque  adfectionibus  aliis  morbosis  longius  perfer¬ 
tur,  sed  pertinacior,  offerens  qualitatem  acrem,  semper  in 
detrimentum  totius  organismi  agit ,  exoriuntur  nempe  inde 
habitus  cachecticus,  bystena,  assimilatio  imperfecta^  ultimo 
tandem  associare  sese  potest  febris  hectica,  tabes.  Summam 
adtenlionem  in  statuenda  diagnosi  meretur  praesens  forsan 
scirrhus  uteri,  qui  vel  causa,  vel  effectus  fluoris  albi  inve¬ 
nitur.  Suspicatur  hic,  si  dolores  pungentes,  lancinantes  aut 
rodentes  intensi  pelvim  permeant,  si  profluvium  acre  odo¬ 
ris  foetentis ,  nonnunquam  sanguine  remixtum  aut  adest  , 
aut  sub  decursu  adsociatur*  Talibus  sub  circumstantiis  ex¬ 
ploratio  cauta  summe  necessaria  est. 

§.  39. 

Dispositionem  in  hunc  morbum  animadvertere  licet 
in  feminis  constitutionis  lymphaticae,  temperamenti  phleg¬ 
matici. 

Causa  proxima  hujus  morbi  sicut  i  omnium  prqftaviorum 
semper  latet  vel  in  irritatione  vel  debilitate  locali,  vel  in  am¬ 
babus  conjunctis.  Remotae  sunt:  vita  sedentaria  cum  victu 
insimul  frugali,  praeprimis  usus  potulentorum  tepidorum, 
potuum  theatorum  aut  lactis  pinguis,  quare  in  classi  mu¬ 
lierum,  vitam  laboriosam  agentium,  pauperum,  multo  ra¬ 
rius  inveniuntur,  quam  in  nobilioribus,  inertiae  dicatis. 
Contribuunt  porro  ad  progenium  hujus  morbi  :  Clima  hu- 
midum,  suppressio  transpirationis  cutaneae,  vestimenta  le¬ 
via,  debilitas  localis  inducta  per  coitum  frequentiorem,  pu¬ 
erperia  etc. ,  instinctus  sexualis  excedens,  per  phantasiam 
exaltatam,  lecturam  librorum  eroticorum,  onaniam,  me¬ 
tastases  varii  generis,  imprimis  catarrhalis,  rheumatica, 
psorica ,  scrophulosa ,  haemorrhoides  anomalae  ,  haemor¬ 
rhoides  mucosae  vaginae ,  suppressio  mensium  et  inde  in¬ 
ducta  secretio  vicaria  glandularum  mucosarum  5  infarctus 
viscerum  abdominalium,  vermes,  irritamenta  localia,  po¬ 
lypi,  scirrhi  uteri,  imo  ascarides. 

§.40. 

Prognosis  et  in  hoc  morbo  varia  pro  constitutione  in- 
dividuali ,  pro  varia  causa  aut  morbo  excitante,  pro  diversa 
duratione,  qualitate  aut  quantitate  secreti. 

Fluor  albus  semper  diu  durantem  et  ardue  sanandum 
sistit  morbum.  Facilius  sanatur,  si  prodroma  primae  evolu¬ 
tionis,  vel  sequela  suppressionis  menstruorum  est,  ubi  in¬ 
trante  aut  revocato  suppresso  fluxu  menstruo  disparet.  Diffi¬ 
cilior  contingit  sanatio ,  si  haereditarius  aut  vitium  consti¬ 
tutionis  aut  effectus  immutabilis  vitae  rationis ,  vel  sympto¬ 
ma  cujuslibet  menstruationis  est.  Si  porro  fluor  nondum  diu 
perstat,  si  circumstantiae  externae  favent,  et  conveniens 
cito  adplicatur  tractamen,  prognosis  laetior.  In  individuis 
juvenibus  ingruente  fluxu  menstruo,  saepe  sanatur,  in  fe¬ 
minis  graviditas  saepe  fluorem  tollit.  Praesente  vere  insigni 
debilitate  et  laxitate  lotius  organismi  et  organorum  genita- 

iium  ,  evolutis  jam  febri  hectica ,  tabe,  praesentibus  vitiis 
organicis  insanabilibus  prognosis  nonnisi  arctissimis  limi¬ 
tanda  est  limitibus,  imo  penitus  infausta  saepe  statuenda, 

§.  41, 

In  cura  superstruenda  causae  praecipue  respiciantur 
oportet.  Quare  si  vita  sedentaria,  vestimenta  levia  in  causa 
sunt,  motus  corporis  fortiores  quotidie  instituti,  vestimenta 
calidiora  multum  praestabunt,  imo  totam  curam  explebunt. 
Porro  tractamen  instituatur  congruum  in  saburras  gastricas, 
vermes,  infarctus ,  dyscrasias  scrophulosas  et  alias ,  si  prae¬ 
sto  sunt.  Moderetur  instinctus  sexualis  excedens,  roburetur 
organismus,  si  debilitas  universalis  in  causa  est.  De  medica¬ 
minibus  interne  adhibendis  adduci  merentur:  Rheum,  par¬ 
va  dosi  porrectum.  Aloe,  Extracta  amara,  Resin.  Quajaci 
cum  Calomel,  et  Sulph.  antim,  aurat. 

Remotis  hisce  causis,  perstante  tamen  fluore  albo  et 
nulla  alia  causa  detecta,  quam  debilitate  locali,  transgre¬ 
diatur  ad  adplicationem  remediorum  specificorum  tam  in¬ 
quam  externorum,  quae  in  uterum  directe  agunt.  Referun¬ 
tur  ad  prima:  Balsamus  de  Copaiva,  Sabina,  Rheum,  in 
parva  dosi,  Terra  Catechu ,  Alumen,  China,  Ratanhia, 
Cort.  Ulmi,  Yitriol.  Mari.,  Baryta  muriat.,  Aquae  ferratae, 
Pyrmontanae,  Driburgenses,  et  Spaanae, 

Ad  externa  spectant:  Lotio  cum  aqua  frigida,  aqua  cal¬ 
cis  et  balnea. 

Insufficientibus  hisce,  si  major  perstat  localis  debilitas 
et  suspicium  moveri  debet  de  vitiis  organicis  uteri,  remedia 
topica  fortiora  et  injectiones  sunt  adhibendae  et  quidem  ex 
Aqua  Calcis,  Decoct.  Cort.  Ulmi,  Hb.  Cicutae  cum  Aqu. 
laurocerasi,  Sublimat,,  ultimo  tandem  Det.  Chinae,  Cort* 
Quercus,  Alumin.,  Yitriol.  Mart. ,  Aigent.  nitric.  Porro 
fumigationes  balsamicae  cum  Mastice,  Benzoe,  Storace, 
balnea  cum  Cort.  Querc, ,  sulphurata ,  marina  et  ferrata. 


•  K 


'.UliTji 


;  mr-troi.  w;  bttdu<  S  -  ii  Vr*  <  * 

^  j  .  ■» 

J  V'  .  . 1  ;'''■> 

_  ■[".  ....  {;J  i  jr(w »•  iJ  M  • 


! 

I  r  •  •  • 


i  Is  *<HH  tJ  0 


■  i  .  ‘  ‘i;:  \  3  li') 


Theses. 


iir 


r.;u” ;)ii  ‘U.  hi  i 


I. 


Actio  medicamentorum  in  sano  multum  differt  ab  illa 
in  aegro* 

II. 

Ad  circulationem  pulmones  magis,  quam  cor  confe¬ 
runt. 

HI. 

Omnis  dyscrasia  potest  fieri  mater  fungorum. 

IV. 

Inter  methodos  cataractam  operandi  nulla  reliquis 
palmam  praeripit. 

V. 

Educatio  moderna  leucorrhoeae  favet. 

VI. 

Arthritis  proteus  morborum* 

VII. 

Ope  menstruorum  nihil  superflui  sanguinis  eliminatur. 

VIII. 

Partus  serotinus  est  possibilis  et  lex  eum  defendens  non 
contradicit  legibus  naturae. 

IX. 

Crescente  Cultura,  crescit  morborum  numerus. 


X. 

|  Hepar  est  pulmo  abdominalis. 

XI. 

Medicus  notionibus  chirurgicis  destitutus^  inermis 
net  miseriarum  sublevator. 

XII. 

Non  est  medicus ?  qui  non  simul  philosophus. 

XIII. 

Menstruorum  anomalorum  causae  permultae  latent. 

XIV. 

Non  datur  hernia  incarcerata  spasmodica. 

XV. 

Prognosis  semper  anceps  statuenda. 


